**ΤΡΟΠΟΙ ΣΧΗΜΑΤΙΣΜΟΥ ΛΕΞΕΩΝ**

**Α) Παραγωγή**

Θέμα (ρίζα)  **γραφ-** Κατάληξη **-ω** Πρωτότυπη λέξη: **γράφ**ω

Παράγωγες ομόρριζες λέξεις: **γραφ**είο, **γραφ**ή, **γραφ**ικός κλπ.

**Β) Σύνθεση**

1ος τρόπος: α΄συνθετικό **λέξη** + β΄συνθετικό **λέξη**  ουραν-ο-ξύστης,

ανοιγ-ο-κλείνω

2ος τρόπος: α΄συνθ. **αχώριστο μόριο ή πρόθεση της Αρχαίας και Νέας Ελληνικής** + β΄συνθ. **λέξη**  ά-κακος, επι-τρέπω

**Αχώριστα μόρια**

Λαϊκά: Μονοσύλλαβα ή δισύλλαβα μόρια που δημιουργήθηκαν στη Νέα Ελληνική γλώσσα , δεν μπορούν να σταθούν μόνα τους στον λόγο και χρησιμοποιούνται σε ύφος λαϊκό και ανεπίσημο.

Λόγια: Είναι μονοσύλλαβες ή δισύλλαβες λέξεις που δεν χρησιμοποιούνται μόνες τους στη Νέα Ελληνική (εκτός από ελάχιστες περιπτώσεις λόγιων εκφράσεων) και προέρχονται κυρίως από αρχαίες προθέσεις ή άκλιτες λέξεις της Αρχαίας Ελληνικής.

**Προθέσεις που υπάρχουν και στην Αρχαία και στη Νέα Ελληνική γλώσσα**:

 ανά, από, αντί, κατά, μετά, παρά, προ, προς, υπέρ

Παραδείγματα σύνθετων λέξεων με τις παραπάνω προθέσεις:

αναφέρω, απόδοση, αντίδραση, κατακρίνω, μεταφορά, παρασύρω, πρόγονος, πρόσβαση, υπέρβαση

**ΑΧΩΡΙΣΤΑ ΜΟΡΙΑ**

**ΛΟΓΙΑ** **ΛΑΪΚΑ**

**αμφι-** αμφίβιο **α(ν)-** άλουστος, ανάξιος

**αρχι-** αρχιλοχίας **ανα-** αναβροχιά

**δια-** διαφέρω **ξε-** ξεκουφαίνω

**διχο-** διχοτόμος

**δυσ-** δυστυχία

**ευ-** ευτυχία

**εισ-** εισβολή

**εκ-** εκμετάλλευση

**εξ-** έξοδος

**ημι-** ημίθεος

**εν-** (στη σύνθεση ανάλογα με το σύμφωνο που ακολουθεί μπορεί να πάρει τη μορφή **εμ-, εγ-, ερ-, ελ-**) εναέριος, εμμένω, εγγραφή, έρρινος, έλλειψη

**επι-** (μπορεί να πάρει και τη μορφή **επ-, εφ**-) επιδιώκω, έπαρση, εφάπτομαι

**περι-** περιβάλλον

**συν-** (στη σύνθεση ανάλογα με το σύμφωνο που ακολουθεί μπορεί να πάρει τη μορφή **συγ-, συμ-, συλ-, συρ-, συσ-, συ**-) συνένοχος, συγκρίνω, συμμαθητής, συλλογή, συρρέω, συσσίτιο, σύσκεψη

**υπο-** (μπορεί να πάρει και τη μορφή **υπ-, υφ**-) υποδέχομαι, υπάρχω, υφίσταμαι

**ΑΣΚΗΣΗ**

*Να βρείτε τα συνθετικά των παρακάτω σύνθετων λέξεων. Σε ποια από τις παραπάνω κατηγορίες ανήκει το α΄ συνθετικό τους;*

διχόνοια, ξεκούραση, ανάσταση, συμφορά, αναίτιος, ευλογία, περίφημος, μαχαιροπίρουνα, ημίχρονο, ένταση, ψαρόσουπα, διασταύρωση, μεταβάλλω, πρόλογος, πρόσκρουση, επιλογή, αναδουλειά, εκπαίδευση, υπόθεση, ανόμοιος, διατάραξη, εμμονή, σύσφιξη, συλλέγω, συγγραφή, υποφέρω, εξαγωγή, εφάμιλλος, πρόσοψη, συρραπτικό, επανεκκίνηση.